UPOZNAJMO MUSTAFU

Ja, Mustafa

Ja, Mustafa, sin Smailov i Eminin, rođen sam u mjestu Gorica kod Trebinja. Još kao trinaestogodišnji dječak napustio sam toplo majčino krilo da bih se školovao u medresi u Travniku. Sa sobom sam ponio miris svog Trebinja i šum platana u svilenoj kosi. Dašak trebinjskog vjetra uvijek me podsjećao ko sam i odakle sam. Ponio sam svoju vjeru, čistu, plemenitu, pravednu. Po božijim pravilima živio i časni Kur'an sa sobom nosio. Nemirni duh mog pradjeda pomorca kolao je mojim žilama i vodio me do Sarajeva, Rima ,Njemačke. Ili je korijen mog prezimena Busuladžić „busola“ (magnetna igla) ,pokazivao gdje da idem. Ali gdje god sam išao, svoje Trebinje sam sa sobom nosio. Volio sam da pišem. Ljubav naspram islamske prošlosti i kulturnog nasljeđa muslimana prubudio je moj profesor Mehmed Handžić. Bio sam prvi Bošnjak koji je jednu važnu epizodu svog obrazovanja završio u Rimu. Za mene kažu da sam bio jedan od najplodnosnijih muslimanskih pisaca u Bosni i Hercegovini. Iz mog opusa posebno se izdvaja knjiga „Muslimani u Sovjetskoj Rusiji“ u kojoj sam opisao težak položaj muslimana u carskoj Rusiji. Ova knjiga, po kojoj sam danas između ostalog poznat, stavila mi je omču oko vrata i ugušila me kao pobunu, glas pravde. Koje li ironije,na samom kraju rata,kada su oslobodioci ušli u Sarajevo, isti oni na čijoj strani se borio moj brat i dao život za ciljeve te borbe,počela je hajka na mene.Što su naslutili, čega su se bojali? Mladog intelektualca, Bošnjaka, pred kojim je bila uspješna budućnost.Zvjerski su me mučili, formalno osudili i ubili na jednom brdu iznad Sarajeva. Kao da su me se bojali i mrtvog ,pa su me negdje zakopali, sakrili. Ali,prevarili su se. Ja umro nisam, živ sam. Živim kroz svoje knjige,rukopise,kroz ovaj grad koji me i veliča i kudi. Uzdigao sam se kao feniks, jer istina i pravda mogu biti skriveni,ali nikad ugušeni.

Kadrić Hamza IX-1